Donny Alamsyah

Donny Alamsyah (lahir 7 Disember 1978) ialah seorang pelakon Indonesia, yang paling terkenal kerana peranannya dalam filem-filem aksi Merantau (2009) dan The Raid (2011). Beliau menjadi terkenal di Indonesia menerusi penampilannya dalam filem drama jenayah 2006 9 Naga.

Kehidupan awal 
Donny dilahirkan di Jakarta pada 7 Disember 1978. Beliau mula mengamalkan seni mempertahankan diri sejak usia kecil. Bapanya merupakan pelatih pencak silat Cimande, memotivasi Donny yang berusia 4 tahun untuk belajar seni mempertahankan diri. Beliau kemudian belajar pelbagai seni mempertahankan diri untuk mencari sesuatu yang sesuai dengannya. Semasa di sekolah rendah, beliau mempelajari karate. Di sekolah menengah, beliau mendalami ilmu kung fu. Semasa sekolah tinggi, beliau belajar Muay Thai, kemudian terus Wing Chun, gusti, tinju, dan aikido.

Kerjaya 
Kerjaya lakonannya bermula bermula ketika beliau membintangi filem Gie (2005), yang juga dibintangi oleh Nicholas Saputra. Pada tahun 2004, beliau sering menemani rakannya yang pergi untuk menghadiri uji bakat dalam filem Gie. Pada akhirnya, beliau diminta untuk menyertai dalam filem itu dan mendapat peranan di dalamnya. Filem kedua, 9 Naga, pada asasnya menonjolkan reputasinya sebagai pelakon yang menjanjikan. Sejak itu, beliau telah menerima banyak tawaran berlakon. Beliau membintangi beberapa filem aksi yang memerlukannya bersaing, seperti Merah Putih, Merantau, Darah Garuda dan The Raid. Beliau juga membintangi beberapa video muzik dari Ungu, Ari Lasso, Andra and the BackBone dan banyak lagi. Beliau dicalonkan untuk kategori Pelakon Lelaki Terbaik di Festival Fiilem Indonesia 2008 bago peranannya sebagai Bari (seorang penulis) dalam filem Fiksi, tewas kepada Vino G. Bastian (Radit dan Jani).

Kehidupan peribadi 
Beliau berkahwin dengan Putri Anggiareni pada 5 Jun 2009. Pasangan ini mempunyai seorang anak.

Filemografi

Filem

Televisyen

Rujukan

Pautan luar 
     
    
 Donny Alamsyah di Instagram 

Orang hidup
Muslim Indonesia
Kelahiran 1978
Pelakon lelaki Indonesia
Orang dari Jakarta
Pengamal silat